Percumon sonarà per tercer any en la seua edició més internacional
25 de maig 2018

![](/media/41eneq1z/28-img_5423.jpg)  
  

La tercera edició del Festival Internacional de Percussió Percumon arribarà a Sagunt i el Port de Sagunt l’1, 2 i 3 de juny. Comptarà amb una gran desfilada de batucada, exposicions, tallers i una sèrie de concerts amb bandes com Baketá Reggae Fussion, Ymalé, Jamaleónics i Carabassamba Batería Fogosa. El festival està organitzat per Espectáculos HM Producciones i el grup de batucada Green Gos en col·laboració amb les regidories de Joventut, Cultura i Turisme de l'Ajuntament de Sagunt, així com la Conselleria d'Educació, Investigació, Cultura i Esport. 

Des de l’organització del festival, José Ramón Merino i Damián Ordóñez han presentat les novetats d'enguany junt al regidor de Cultura, José Manuel Tarazona; el regidor de Joventut, Guillermo Sampedro, i la regidora de Turisme, Natalia Antonino. 

  

![](/media/d43ewnge/28-img_5417.jpg)  
  

Tarazona ha destacat que el festival **“és una manifestació artística més que tenim dins de la Capital Cultural Valenciana, i també inclou participació i democràcia, perquè està oberta a tothom. Volem que la ciutat estiga oberta a la cultura i pràcticament tothom podrà participar de les activitats”**.

  

![](/media/2benmjlo/28-img_5414.jpg)  
  

Sampedro ha apuntat que el festival **“s'ha convertit en un referent a nivell estatal, i si seguim en esta línia en un parell d'anys o tres serà referència fonamental a nivell europeu i internacional”** i ha dit que **“Percum****on inclou diferents facetes: la cultural, la turística, la formativa, amb els seus tallers fins i tot infantils, la lúdica i dins d'un enclavament familiar”**.

  

![](/media/soxhmuw4/28-img_5412.jpg) 

Antoni

no ha dit que Percumon **“són** **grans ambaixadors de l'hospitalitat, que ens ve molt bé per a la línia política que portem en Turisme”**, i ha agraït l'organització que el festival tinga lloc **“en escenaris incomparables que tenim en el municipi, tant en el teatre com en la zona de la platja”**. Antonino entén que Percumon **“situ****a Sagunt dins del mapa internacional i és una forma de dinamitzar el nostre municipi, que ja és una destinació consolidada”**.

Entre les novetats d'esta edició, els organitzadors han destacat que enguany s'ha pretés conjuminar totes les activitats en dos espais concrets, donant protagonisme als dos nuclis. A més, participaran batucades i persones des del Marroc, França, Regne Unit, Singapur, els Estats Units, els Països Baixos i Suïssa.

D'altra banda, han destacat els seus contactes amb organitzacions de Salvador da Bahia (Brasil), que és on naix el moviment que Percumon promou a Sagunt, i la importància de donar veu i protagonisme a grups de batucada en un continent diferent al seu, donada la difícil situació social que viuen en els seus territoris.

El festival començarà el divendres 1 de juny a les 19 hores amb una actuació i desfilada gratuïts de Borumbaia Alto Palancia, que començarà en la plaça Cronista Chabret i seguirà fins al Teatre Romà, on tindrà lloc a les 20 hores el concurs de batucades, en el qual participen cinc grups enguany. A la 1 h de la nit en el Green Espai del Port de Sagunt, tindrà lloc el concert gratuït Festa DJ’s amb Luana Flores.

El dissabte 2 a les 10 hores tindrà lloc el taller infantil ‘Viatge musical per les cultures’, per Inés Franco, en l'avinguda Mediterrani del Port de Sagunt (zona Puerto Rico). Al mateix temps tindrà lloc el taller timbau, amb Mestre Gordo – Cortejo Afro, en la plaça de la Concòrdia, els quals també oferiran el taller Samba Reggae en esta plaça a les 11 hores.

A les 13.30 h se celebrarà el rècord mundial Batuquer@s a l'aigua, amb bany en la platja, des de la plaça de la Concòrdia. Després del menjar de les 14.30 h, la següent activitat serà la gran desfilada de batucades de tot el món, a les 19.30 h en l'avinguda Mediterrani i gratuït. Després del sopar de les 22 h, a les 23.30 h se celebraran els concerts de Baketá Reggae Fussion, Carabassamba Batería Fogosa i Jamaleonics, en la plaça de la Concòrdia.

El diumenge 3 a les 10 hores Inés Franco repetirà el seu taller infantil ‘Viatge musical per les cultures’ en l'avinguda Mediterrani (zona Puerto Rico). El taller timbau també se celebrarà a les 10 hores en la plaça de la Concòrdia, però esta vegada a càrrec de Crá Rosa, qui també impartirà el taller Samba Reggae a les 11 h a esta hora començarà el taller Samba Carioca, a càrrec d'Antoni Crespí – Carabassamba Bateria Fogosa, en l'avinguda Mediterrani.

A les 13.30 h tindrà lloc l'_street stage_, amb exhibicions d'escoles i grups en el carrer, en la plaça de la Concòrdia i amb assistència gratuïta. Després del menjar de les 14.30 h, tindrà lloc la clausura del festival a les 16 h.

L'abonament complet per al festival té un preu de 40 euros. També hi ha disponible un abonament infantil per 20 euros per a xiquets i xiquetes de 3 a 9 anys que inclou tallers, zona d'acampada, entrada al teatre romà i samarreta. El preu de l'entrada per a les activitats en el Teatre Romà és de 12 euros en taquilla o 8 si s'adquireix a través de la pàgina web de Percumon ([http://www.percumon.com/entradas/](http://www.percumon.com/entradas/)).

  

![](/media/pc2nptw0/28-cartel_perc18_val.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/percumon-sonara-per-tercer-any-en-la-seua-edicio-mes-internacional/ "Facebook")
*   [](http://twitter.com/share?url=https://aytosagunto.es/va/actualitat/percumon-sonara-per-tercer-any-en-la-seua-edicio-mes-internacional/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/percumon-sonara-per-tercer-any-en-la-seua-edicio-mes-internacional/ "Linked In")
*   [](mailto:?body=https://aytosagunto.es/va/actualitat/percumon-sonara-per-tercer-any-en-la-seua-edicio-mes-internacional/)